Amerika, Rusland sluit pakt oor kernwapens
Onderwerp: Amerika, Rusland sluit pakt oor kernwapens Sat Apr 03, 2010 9:10 pm
Jou selfoon Jou Facebook-profiel Reuters
Die Amerikaanse en Russiese presidente gaan Donderdag 'n pakt onderteken wat die voormalige Koue Oorlog-vyande ver- bind tot 'n ongehoorde vermindering van kernwapens.
Dit is die uiteinde van 'n moelik saamgestelde ooreenkoms wat hul gespanne verhouding kan verbeter.
Press. Barack Obama en Dmitri Medwedef het gesê nuwe inkortings van die grootste arsenale op die planeet is 'n tree in die rigting van 'n wêreld sonder kernwapens en 'n teken aan nasies wat kernwapens nastreef dat dit onnodig is.
Dié opvolger van die Strategiese Wapenverminderingsooreenkoms (Start I) van 1991 sal egter slegs van krag raak as die parlemente van beide lande dit goedkeur en mag dalk teenstand in die Amerikaanse senaat kry.
Die middeltermyn-verkiesing in Amerika vind in November plaas en Obama se Demokrate sal dalk setels aan die Republikeine afstaan, wat 'n stem oor goedkeuring kan laat sloer.
Die opvolger van Start I sal egter nie die spanning oor missielver­dediging oplos nie wat verhoudinge al sedert die regering van oudpres. Ronald Reagan beduiwel. Rusland sê reeds dat hy hom aan die pakt sal onttrek as sy veiligheid deur Amerika se missielverdedigingstelsel be- dreig word.
Amerika meen egter sy verdedi­gingsplanne is geen bedreiging vir Rusland nie.
Onderhandelaars het die teiken-datum van 5 Desember – toe Start I verval het – misgeloop. Algehele mislukking was steeds moontlik totdat albei partye laat in Maart aangekondig het Obama en Medwedef sal op 8 April in Praag, Tsjeggië, vergader om die pakt te onderteken. Die ondertekening sal die eerste groot en konkrete prestasie vir Obama wees, wat bande met Rusland wil "herstel".
Dit sal opgevolg word deur 'n beraad oor kernveiligheid wat Obama 'n week latrer sal aanbied in die hoop om breër ondersteuning te verkry vir Amerika in sy struwe­linge met Iran en Noord-Korea.
Die ondertekening van die verdrag is ook 'n groot hupstoot vir Medwedef, wat steeds in die skadu van sy voorganger, oudpres. Wladimir Poetin, staan.
http://www.dieburger.com/Content/Wereld/Nuus/1716/292aad46d73140f8b238f942b5ca97f5/02-04-2010-11-23/Amerika,_Rusland_sluit_pakt_oor_kernwapens